Ehdotus: neuvoston päätös luvan antamisesta Portugalille soveltaa jäsenvaltioiden liikevaihtoverolainsäädännön yhdenmukaistamisesta 17 päivänä toukokuuta 1977 annetun kuudennen neuvoston direktiivin (77/388/ETY) 21 artiklan 1 kohdan a alakohdasta ja 22 artiklasta poikkeavaa toimenpidettä /* KOM/2004/0436 lopull. */





Ehdotus: NEUVOSTON PÄÄTÖS luvan antamisesta Portugalille soveltaa jäsenvaltioiden liikevaihtoverolainsäädännön yhdenmukaistamisesta 17 päivänä toukokuuta 1977 annetun kuudennen neuvoston direktiivin (77/388/ETY) 21 artiklan 1 kohdan a alakohdasta ja 22 artiklasta poikkeavaa toimenpidettä (komission esittämä) PERUSTELUT Komission pääsihteeristö kirjasi saapuneeksi 19. helmikuuta 2004 kirjeen, jolla Portugali pyysi jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY [1], jäljempänä 'kuudes alv-direktiivi', 27 artiklan perusteella lupaa soveltaa poikkeustoimenpidettä kotimyynnin alalla. [1] EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 2004/15/EY (EYVL L 52, 21.2.2004, s. 61). Edellä mainitun 27 artiklan 2 kohdan, sellaisena kuin se on muutettuna 20. tammikuuta 2004 annetulla neuvoston direktiivillä 2004/7/EY [2], mukaisesti tästä pyynnöstä ilmoitettiin muille jäsenvaltioille 26. maaliskuuta 2004 päivätyllä kirjeellä ja Portugalille ilmoitettiin 30. maaliskuuta 2004, että komissiolla on kaikki pyynnön arviointia varten tarvittavat tiedot. [2] EYVL L 27, 30.1.2004, s. 44. Portugalin komission päätettäväksi esittämä erityisjärjestely on seuraavanlainen: - tietyillä yrityksillä on mahdollisuus pyytää verohallinnolta lupa maksaa tuotteidensa suorien jälleenmyyjien puolesta arvonlisävero (alv), joka kohdistuu näiden tuotteiden vähittäismyyntihintaan, kun seuraavat edellytykset täyttyvät: 1. näiden yritysten koko liikevaihto on peräisin vähittäismyyjien omissa nimissään ja omaan lukuunsa harjoittamasta kotimyynnistä; 2. vähittäismyyntihinnastot on vahvistettu ennalta ja niitä noudatetaan kaikkien tuotteiden osalta, - pyynnön kohteena olevaan järjestelyyn sisältyy kaksi peräkkäistä tuotteiden luovutusta: 1) luovutus myyjäyritykseltä jälleenmyyjille ja 2) luovutus jälleenmyyjiltä kuluttajille, - yritysten, jotka täyttävät edellä mainitut edellytykset ja joille annetaan lupa soveltaa poikkeusjärjestelyä, on suoritettava vero valtiolle ennalta vahvistetun ja luetteloon merkityn vähittäismyyntihinnan perusteella, - jälleenmyyjinä toimivat vähittäismyyjät eivät ole enää alv-velvollisia luovuttamiensa tuotteiden osalta, joten ne eivät voi myöskään vähentää aikaisemmalla kaupan tasolla maksettua alv:a. Portugalin pyynnön mukaan järjestelyn tarkoituksena on yksinkertaistaa veronkantoa kotimyynnin harjoittajilta, joiden lukumäärä on huomattava, joilla ei ole sellaisia organisatorisia valmiuksia eikä rakenteita, joiden avulla ne voisivat täyttää alv-velvollisuudestaan johtuvat erinäiset velvoitteet, ja joiden toimintaolosuhteisiin sisältyy lisääntynyt riski, että verotulot jäävät kantamatta. Pyynnössä myös todetaan, että suunnitelluilla toimenpiteillä voitaisiin lisäksi parantaa alv-valvontaa tällä alalla. Portugalin ehdottamasta järjestelystä on tehty jo aikaisemmin eli 18. tammikuuta 1999 neuvoston päätös 1999/82/EY [3], joka oli voimassa 1. tammikuuta 1999 ja 31. joulukuuta 2000 välisen ajan. Portugali katsoo, että kyseisen poikkeustoimenpidepäätöksen perusteena olleet syyt pätevät yhä, joten niitä voidaan käyttää tämän pyynnön perusteena. [3] EYVL L 27, 2.2.1999, s. 27. Komissio katsoo, että kun yritys, joka toimittaa tuotteita vähittäismyyjille, maksaa alv:n lopullisilta kuluttajilta perittävän myyntihinnan perusteella, kyse on kotimyynnin alan verojärjestelmän yksinkertaistamisesta, koska tälle alalle on ominaista suuri lukumäärä pieniä vähittäismyyjiä, joiden valmiudet ja organisaatio eivät mahdollista asiaan liittyvien velvoitteiden täyttämistä. Jälleenmyyjien suuri määrä ja niiden organisaation pieni koko huomioon ottaen tällä poikkeusjärjestelyllä voidaan lisäksi toteuttaa helpommin alan valvonta, joka olisi vaikeampi järjestää muulla tavalla. Komissio arvioi, että verohallinnon on otettava käyttöön ennakkolupajärjestelmä kyseisen alan tehokkaan valvonnan varmistamiseksi. Komissio katsoo, että perusteet, joilla aikaisempi poikkeus on myönnetty, pätevät yhä. Sen vuoksi komissio katsoo, että tämä poikkeus täyttää kuudennen alv-direktiivin 27 artiklassa säädetyt edellytykset. Kyseinen järjestely muodostaa poikkeuksen 21 artiklan 1 kohdan a alakohdasta, koska tukkumyyjää pidetään verovelvollisena vähittäismyyjien lopullisille kuluttajille luovuttamia tuotteita koskevan veron osalta. Näin ollen kuluttajille tapahtuviin luovutuksiin liittyvät ilmoitus-, laskutus-, maksu- ja muut velvollisuudet lankeavat tukkukauppaa harjoittaville yrityksille. Niinpä vähittäismyyjät, jotka hankkivat tuotteensa näiltä tukkukauppiailta, vapautetaan 22 artiklasta poiketen näistä samoista velvoitteista siltä osin kuin ne koskevat vähittäismyyjien tuotteiden luovutuksia lopullisille kuluttajille. Luvan voimassaolo olisi rajattava päättymään 31. joulukuuta 2008, jolloin toimenpiteen tehokkuutta voidaan arvioida. Ehdotus: NEUVOSTON PÄÄTÖS luvan antamisesta Portugalille soveltaa jäsenvaltioiden liikevaihtoverolainsäädännön yhdenmukaistamisesta 17 päivänä toukokuuta 1977 annetun kuudennen neuvoston direktiivin (77/388/ETY) 21 artiklan 1 kohdan a alakohdasta ja 22 artiklasta poikkeavaa toimenpidettä (Ainoastaan portugalinkielinen teksti on todistusvoimainen) EUROOPAN UNIONIN NEUVOSTO, joka ottaa huomioon jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY [4] ja erityisesti sen 27 artiklan 1 kohdan, [4] EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 2004/15/EY (EYVL L 52, 21.2.2004, s. 61). ottaa huomioon komission ehdotuksen [5], [5] EUVL C [...], [...], s. [...]. sekä katsoo seuraavaa: (1) Portugali pyysi komission pääsihteeristön 19 päivänä helmikuuta 2004 saapuneeksi kirjaamalla kirjeellä lupaa soveltaa poikkeustoimenpidettä kotimyynnin alalla. (2) Pyynnöstä ilmoitettiin muille jäsenvaltioille 26 päivänä maaliskuuta 2004. (3) Portugalille ilmoitettiin 30 päivänä maaliskuuta 2004, että komissiolla on kaikki pyynnön arviointia varten tarvittavat tiedot. (4) Erityistoimenpiteellä on tarkoitus antaa tietyille kotimyynnin alalla toimiville yrityksille mahdollisuus maksaa alv vähittäismyyjiensä puolesta niiden myymistä tuotteista, jos yrityksen koko liikevaihto on peräisin vähittäismyyjien omissa nimissään ja omaan lukuunsa harjoittamasta kotimyynnistä ja jos kaikista tuotteista on laadittu vähittäismyyntihinnastot, joita noudatetaan. (5) Poikkeusjärjestely koskee ainoastaan yrityksiä, jotka myyvät tuotteitaan suoraan vähittäismyyjille, jotka myyvät ne edelleen suoraan lopullisille kuluttajille. (6) Yritykset, jotka täyttävät edellä mainitut edellytykset ja joille verohallinto on antanut asianmukaisen luvan, maksavat alv:n valtiolle ennalta vahvistetun vähittäismyyntihinnan perusteella. (7) Sen vuoksi asianomaisten vähittäismyyjien ei tarvitse maksaa myynnistä alv:a eikä niillä ole myöskään vähennysoikeutta. (8) Tämä järjestely muodostaa poikkeuksen 21 artiklan 1 kohdan a alakohdasta, koska tukkumyyjää pidetään verovelvollisena vähittäismyyjien lopullisille kuluttajille luovuttamia tuotteita koskevan veron osalta. (9) Näihin luovutuksiin liittyvät ilmoitus-, laskutus-, maksu- ja muut velvollisuudet lankeavat tukkumyyjille. Sen vuoksi vähittäismyyjät, jotka hankkivat tuotteensa näiltä tukkukauppiailta, vapautetaan 22 artiklasta poiketen näistä samoista velvoitteista siltä osin kuin ne koskevat vähittäismyyjien tuotteiden luovutuksia lopullisille kuluttajille. (10) Portugalille on myönnetty jo aikaisemmin kyseistä järjestelyä koskeva lupa 18 päivänä tammikuuta 1999 tehdyllä neuvoston päätöksellä 1999/82/EY, jota sovellettiin 1 päivän tammikuuta 1999 ja 31 päivän joulukuuta 2000 välisen ajan. (11) Komissio katsoo, että tämä poikkeus täyttää kuudennen alv-direktiivin 27 artiklassa säädetyt edellytykset. (12) Poikkeus olisi myönnettävä 31 päivään joulukuuta 2008 saakka. (13) Poikkeustoimenpiteellä ei muuteta lopullisessa kulutusvaiheessa kannettavan alv:n määrää eikä se vaikuta kielteisesti alv:sta saataviin Euroopan yhteisön omiin varoihin, ON TEHNYT TÄMÄN PÄÄTÖKSEN: 1 artikla Portugalin tasavallalle annetaan lupa soveltaa 31 päivään joulukuuta 2008 kotimyynnin alalla erityistä verotusjärjestelyä, johon sisältyy 17 päivänä toukokuuta 1977 annetusta kuudennesta neuvoston direktiivistä 77/388/ETY poikkeavia säännöksiä. Yritykset, joiden koko liikevaihto on peräisin vähittäismyyjien omissa nimissään ja omaan lukuunsa harjoittamasta kotimyynnistä, voivat pyytää verohallinnolta luvan soveltaa jäljempänä olevien 2 ja 3 artiklan säännöksiä, jos: - kaikki yrityksen myymät tuotteet sisältyvät ennalta laadittuun lopullisen kulutusvaiheen hinnastoon, - yritys myy tuotteensa suoraan vähittäismyyjille, jotka puolestaan myyvät tuotteet suoraan lopullisille kuluttajille. 2 artikla Yritykset, joille on annettu lupa soveltaa tätä poikkeusjärjestelyä, ovat kuudennen direktiivin 77/388/ETY 21 artiklan 1 kohdan a alakohdasta poiketen velvollisia suorittamaan vähittäismyyjien lopullisille kuluttajille luovuttamia tuotteita koskevan veron. 3 artikla Vähittäismyyjät, jotka hankkivat tuotteensa yrityksiltä, joilla on lupa soveltaa tätä poikkeusjärjestelyä, vapautetaan kuudennen alv-direktiivin 77/388/ETY 22 artiklassa tarkoitetuista velvoitteista niiltä osin kuin ne koskevat vähittäismyyjien tuotteiden luovutuksia lopullisille kuluttajille. 4 artikla Tämä päätös on osoitettu Portugalin tasavallalle. Tehty Brysselissä Neuvoston puolesta Puheenjohtaja